ஒப்பீட்டளவில் இஸ்ரேல் அரசு தன் மக்களுக்கு யோக்கியமாக இருந்துள்ளது. இஸ்ரேல் இதழ்கள் இது குறித்து அதிகச் செய்திகளைத் தந்திருந்தன. ஏவப்பட்ட துணைக்கோளின் நோக்கம் ஈரான் மற்றும் சிரியா ஆகிய இரு எதரி நாடுகளை உளவறிவதே என்பதை அவை வெளிப்படுத்தியிருந்தன. பாகிஸ்தான் குறித்து அதன் மூலம் அறியப் பெறும் தகவல்கள் இந்தியாவுக்கு கூடப் பயன்படுமாம். ஈரான் மற்றும் சிரியா ஆகியவற்றை இஸ்ரேல் எதிரி நாடு என வரையறுப்பதில் இந்தியாவிற்கு உடன்பாடுண்டா என்பது தெரியவில்லை. இஸ்ரேலுக்குச் செய்துள்ள இந்த உதவியால் பாரம்பரியமான நட்பு நாடுகளாகிய மேற்காசிய நாடுகளிடமிருந்து இந்தியா இதன் மூலம் அந்நியப்பட நேர்ந்தது பற்றி அது கிஞ்சித்தும் கவலை கொள்ளவில்லை.